02016721412010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1672 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση στην«Τ.Ε.Ο. Α.Ε.»της συντήρησης, λειτουρ¬ 
γίας, εκμετάλλευσης και εν γένει διαχείρισης του 
έργου «Ζεύξη Πρέβεζας-Ακτίου μετά των προσβά¬ 
σεων» . 1 

Μεταφορά θέσης από το Κ.Υ. Καπανδριτίου του Π.Γ. 

Ν. Νέας Ιωνίας «Η ΑΓΙΑ ΟΛΓΑ» στο Π.Γ.Ν. Παίδων 

Αθηνών «Π. & Α. ΚΥΡΙΑΚΟΥ». 2 

Σύσταση - Οργάνωση υπηρεσιακής μονάδας με τον 

τίτλο Οργανισμός Συντονισμού. 3 

Τροποποίηση του Κανονισμού Εσωτερικής Υπηρεσίας 

του Πρωτοδικείου Θεσσαλονίκης. 4 

Τ ροποποίηση του Κανονισμού Εσωτερικής Υπηρεσίας 

του Εφετείου Θεσσαλονίκης. 5 

Τροποποίηση της αριθ. 5222.4/7/01/18.9.01 Κ.Υ.Α. (Β' 

1424). 6 

Ορισμός νέων διατιμημένων εντύπων ΝΑΤ και καθορι¬ 
σμός αντιτίμου αυτών. 7 

Τροποποίηση του Οργανισμού Εσωτερικής Υπηρε¬ 
σίας Κοινότητας Βαρνάβα Αττικής. 8 


ΑΠΟΦΑΣΕΙ Σ 

Αριθ. οικ. 2258/ΚΕ 100 (1) 

Ανάθεση στην «Τ.Ε.Ο. Α.Ε.» της συντήρησης, λειτουρ¬ 
γίας, εκμετάλλευσης και εν γένει διαχείρισης του έρ¬ 
γου «Ζεύξη Πρέβεζας-Ακτίου μετά των προσβάσεων» 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά όργανα» (ΦΕΚ 137/Α) όπως συμπληρώθηκε με το 
άρθρο 27του Ν. 2081/92 (ΦΕΚ 154/Α) και τροποποιήθηκε 
με το άρθρο 1 του Ν. 2469/97 (ΦΕΚ38/Α). 

2. Το Ν. 1418/84 (ΦΕΚ23/Α) «Δημόσια έργα κ.λ.π.» και το 
Π.Δ. 609/85 «Κατασκευή Δημοσίων έργων» όπως τροπο¬ 
ποιήθηκαν και ισχύουν σήμερα. 


3. Το Ν. 2261/94 (ΦΕΚ 205/Α) με τον οποίο κυρώθηκε η 
από 16.9.94 σύμβαση μεταξύ του Ελληνικού Δημοσίου και 
της Κ/ξίας « ΚΡΙΣΤΙΑΝΙ ΚΑΙ ΝΙΛΣΕΝ Λ.Τ.Δ. - ΤΕΓΚ ΑΕ» για 
την κατασκευή του έργου με τίτλο «ΖΕΥΞΗ ΠΡΕΒΕΖΑΣ - 
ΑΚΤΙΟΥ ΜΕΤΑ ΤΩΝ ΠΡΟΣΒΑΣΕΩΝ». 

4. Το Π.Δ. 394/94 (ΦΕΚ219/Α) με το οποίο συστήθηκεη 
Ειδική Υπηρεσία Δημοσίων Έργων για τη μελέτη και κα¬ 
τασκευή των Μεγάλων Έργων Δυτ. Ελλάδας (ΕΥΔΕ/ΜΕ- 
ΔΕ) μεταξύ τωνοποίων είναι και το έργο του θέματος. 

5. Το Ν. 2938/2001 (ΦΕΚ 178/Α) περί συγχώνευσης του 
Ν.Π.Δ.Δ. με την επωνυμία «Ταμείο Εθνικής Οδοποιίας» και 
της εταιρείας «Ελληνικοί Αυτοκινητόδρομοι Α.Ε.» σε ανώ¬ 
νυμη εταιρεία με την επωνυμία «Ανώνυμη Εταιρεία Εκμε¬ 
τάλλευσης και Διαχείρισης Ελληνικών Αυτοκινητοδρό¬ 
μων» και το διακριτικό τίτλο Τ.Ε.Ο. Α. Ε. 

6. Την απόφαση αριθμ. Υ6/31.10.01 του Πρωθυπουργού 
και της Υπουργού ΠΕ.ΧΩ.Δ.Ε. «ανάθεση αρμοδιοτήτων 
του Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (ΦΕΚ 1484/Β'). 

και επειδή: 

1. Το έργο του θέματος και ειδικότερα το υποθαλάσσιο 

- υπόγειο τμήμα του (σήραγγα) είναι ειδικό και η λειτουρ¬ 
γία του απαιτεί: 

α) Τη διαρκή παρουσία εξειδικευμένου προσωπικού 
που είναι αναγκαίο για την λειτουργία των συστημάτων 
φωτισμού, αερισμού, τηλεοπτικού ελέγχου της κυκλοφο¬ 
ρίας, πυρόσβεσης κ.λ.π. που είναι εγκατεστημένα στα 
κτήρια διοίκησης Πρέβεζας και Ακτίου, για την λειτουργία 
των διοδίων και για την αντιμετώπιση εκτάκτων συμβά¬ 
ντων. 

β) Τη διαρκή και περιοδική συντήρηση - επισκευή του 
έργου και των συστημάτων λειτουργίας του. 

2. Στη συσταθείσα ανώνυμη εταιρεία Εκμετάλλευσης 
και Διαχείρισης Ελλην. Αυτοκ/μων (Τ.Ε.Ο. Α.Ε.) έχει ήδη 
ανατεθεί, με το άρθρο 3 παρ. 1 περίπτωση α’ του Ν. 
2938/2001. η διαχείριση, η εκμετάλλευση κ.λ.π. του οδι¬ 
κού διευρωπαϊκού δικτύου « Πατρών-Αθηνών - Θεσ/νίκης 

- Ευζώνων» και «Κορίνθου - Τριπόλεως». 

3. Η Τ.Ε.Ο. Α.Ε. διαθέτει την εμπειρία και το προσωπικό 
για την εν γένει διαχείριση αυτοκινητοδρόμων, σηράγγων 
κ.λ.π. 

4. Το άρθρο 3 παρ. 2 του Ν. 2938/2001 προβλέπει ότι με 

κοινή απόφαση των Υπουργών Εθνικής Οικονομίας, Οικο¬ 
νομικών και ΠΕΧΩΔΕ ανατίθεται στηνΤ.Ε.Ο. Α.Ε. η πραγ¬ 
ματοποίηση των προβλεπόμενων στις περιπτώσεις ζ’ έως 
ια’ της παρ. 1 του ιδίου άρθρου δηλαδή «Να μελετά, κα¬ 
τασκευάζει, εξοπλίζει, συντηρεί, λειτουργεί, εκμεταλλεύ¬ 
εται και εν γένει διαχειρίζεται αυτοκινητοδρόμους, οδούς 
ταχείας κυκλοφορίας και άλλες οδούς στην Ελλάδα και 
σε άλλες χώρες κ.λ.π. 

5. Ο ορισμός υπευθύνου φορέα για την λειτουργία του 
οδικού έργου του θέματος είναι απολύτως αναγκαία πριν 
από την απόδοσή του στην κυκλοφορία. 

6. Από την απόφαση αυτή δεν προκαλείται δαπάνη εις 
βάρος του τακτικού προϋπολογισμού ή του προϋπολογι¬ 
σμού Δημοσίων Επενδύσεων δεδομένου ότι οι δαπάνες 
της εν γένει διαχείρισης του έργου υπερκαλύπτονται από 
τις εισπράξεις διοδίων, αποφασίζουμε: 

Αναθέτουμε στην Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων (Τ.Ε.Ο. 
Α.Ε.) την είσπραξη διοδίων, την συντήρηση, την λειτουρ¬ 
γία, την εκμετάλλευση και εν γένει την διαχείριση καθώς 
και την πραγματοποίηση των προβλεπομένων στις περι¬ 
πτώσεις η’,θ’,και ι' της παραγράφου 1 του άρθρου 3 του 
Ν. 2938/2001 (ΦΕΚ 178/Α) για το οδικό έργο « Ζεύξη Πρέ¬ 
βεζας - Ακτίου μετά των προσβάσεων» συνολικού μήκους 
4.700 μέτρων. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 

ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Ν. ΧΡΙΣΤΟΔΟΥΛΑΚΗΣ I. ΤΣΑΚΛΙΔΗΣ 

-♦- 

Αριθ. Υ4α/9596/99 (2) 

Μεταφορά θέσης από το Κ.Υ. Καπανδριτίου του Π.Γ. Ν. 
Νέας Ιωνίας «Η ΑΓΙΑ ΟΛΓΑ» στο Π.Γ.Ν. Παίδων Αθη¬ 
νών «Π. & Α. ΚΥΡΙΑΚΟΥ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 34, παρ. 9 του Ν. 2519/97 
(ΦΕΚ 165/Α/97) και του άρθρου 28 παρ. 11 του Ν. 2646/98 
(ΦΕΚ 236/Α/98). 

2. Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/Α/97) καιτο γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον οικονομική 
επιβάρυνση σε βάρος του κρατικού προϋπολογισμού. 

3. Την αριθ. 6459 (ΦΕΚ 1480/Β/01) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημ. Θάνο. 

4. Την αριθ. ΔΙΔΚ/Φ. 1/2/22875 (ΦΕΚ 1480/Β/31.10.01) 
απόφαση ανάθεσης αρμοδιοτήτων στους Υφυπουργούς 
Εσωτ. Δημ. Διοίκησης & Αποκέντρωσης. 

5. Την αριθ. 13της 165ης Ολομ./1.3.2001 απόφαση του 
ΚΕΣΥ. 

6. Την υπ’ αριθ. 38/9.12.99 (θέμα 2ο) απόφαση του Δ. Σ. 
του Π. Γ. Ν. Παίδων Αθηνών «Π. &Α. ΚΥΡΙΑΚΟΥ». 


7. Την υπ’ αριθ. 12/20.4.99 (θέμα 2ο) απόφαση του Δ. Σ. 
του Π. Γ. Ν. Νέας Ιωνίας «Η ΑΓΙΑ ΟΛΓΑ», αποφασίζουμε: 

Η μία (1) θέση κλάδου γιατρών ΕΣΥ ειδικότητας Οδο¬ 
ντιατρικής και βαθμού Διευθυντή ή Επιμελητή Α' που έχει 
συσταθεί με την αριθ. Υ4α/οικ. 3433/97 (ΦΕΚ 279/Β/97) 
Απόφαση στο Κέντρο Υγείας Καπανδριτίου, το οποίο υπά¬ 
γεται στο Π. Γ. Ν. Νέας Ιωνίας «Η ΑΓΙΑ ΟΛΓΑ», μεταφέρε- 
ται με την παρούσα στο Περιφερειακό Γ ενικό Νοσοκομείο 
Παίδων Αθηνών «Π. &Α. ΚΥΡΙΑΚΟΥ» και προστίθεται στον 
Οργανισμό του παραπάνω Νοσοκομείου, με ταυτόχρονη 
μεταφορά του ιατρού Παναγιώτη Βίγλα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ & ΠΡΟΝΟΙΑΣ 

ΣΤ. ΜΠΕΝΟΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 422182 (3) 

Σύσταση - Οργάνωση υπηρεσιακής μονάδας με τον τίτ¬ 
λο Οργανισμός Συντονισμού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785), 
όπως συμπληρώθηκαν με το άρθρο 27 του Ν. 2081/92 και 
όπως αυτές αντικαταστάθηκαν με το άρθρο 1, παρ. 2Α 
του Ν. 2469/97(ΦΕΚ 38/Α797). 

2. Τις διατάξεις του άρθρου 22 του Ν. 992/79 (ΦΕΚ 
280/Α779) περί «Οργανώσεως των διοικητικών υπηρε¬ 
σιών δια την εφαρμογήν της Συνθήκης Προσχωρήσεως 
της Ελλάδος εις τας Ευρωπαϊκός Κοινότητας και ρυθμί- 
σεως συναφών θεσμικών και οργανωτικών θεμάτων». 

3. Τις διατάξεις της παρ. 3 του άρθρου 27 του Ν. 
2637/98 «Σύσταση Οργανισμού Πιστοποίησης Λογαρια¬ 
σμών, Οργανισμού Πληρωμών και Ελέγχου Κοινοτικών 
Ενισχύσεων, Προσανατολισμού και Εγγυήσεων, Οργανι¬ 
σμού Πιστοποίησης και Επίβλεψης Γεωργικών Προϊό¬ 
ντων, Γεν. Δ/νσεων και θέσεων προσωπικού στο Υπ. Γε¬ 
ωργίας και Εταιρείας «Αξιοποίησης Αγροτικής Γης ΑΕ» 
και άλλες διατάξεις (ΦΕΚ 200/Α798), όπως η παράγραφος 
αυτή προστέθηκε με την παρ. 15 του άρθρου 24 του Ν. 
2945/2001 (ΦΕΚ 223/Α72001). 

4. Τ ις διατάξειςτου άρθρου 4, παρ. 1, στοιχ. Βκαιτου άρ¬ 
θρου 6 του Κανονισμού 1258/99 του Συμβουλίου «περί 
χρηματοδότησης της Κοινής Γεωργικής Πολιτικής» και 
του άρθρου 2 του Κανονισμού 1663/95 της Επιτροπής για 
τη θέσπιση λεπτομερειών εφαρμογής του Καν. 729/70, ο 
οποίος αντικαταστάθηκε από τον άνω Κανονισμό 1258/99. 

5. Την ανάγκη ορισμού μιας υπηρεσίας συντονισμού 
σύμφωνα με την Κοινοτική νομοθεσία λόγω της λειτουρ¬ 
γίας δύο Οργανισμών Πληρωμής των δαπανών που βα¬ 
ρύνουν το Ευρωπαϊκό Γεωργικό Ταμείο Προσανατολι¬ 
σμού και Εγγυήσεων - Τμήμα Εγγυήσεων. 

6. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 

Σύσταση υπηρεσιακής μονάδας με τίτλο 
«Οργανισμός Συντονισμού» 

Στο Υπουργείο Γεωργίας συστήνεται υπηρεσιακή μο¬ 
νάδα επιπέδου αυτοτελούς τμήματος με τίτλο «Οργανι¬ 
σμός Συντονισμού», που υπάγεται απευθείας στον 
Υπουργό Γεωργίας. 

ΑΡΘΡΟ 2 

Σκοπός του «Οργανισμού Συντονισμού» 

1. Σκοπός του Οργανισμού Συντονισμού είναι η άσκηση 
των αρμοδιοτήτων που αναφέρονται στα άρθρα 4, παρ. 1. 
στοιχ. Β' και 6 του Κανονισμού 1258/99 και 2 του Κανονι¬ 
σμού 1663/95, ήτοι: 

Α. Η εναρμόνιση της διαχείρισης των ταμείων των εκά- 
στοτε λειτουργούντων Οργανισμών Πληρωμών, η εξα¬ 
σφάλιση της έγκαιρης και σωστής διάθεσης των στοιχεί¬ 
ων που ζητεί η ευρωπαϊκή Επιτροπή. 

Β. Ο συντονισμός των Οργανισμών Πληρωμής των ενι¬ 
σχύσεων που βαρύνουν το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ) - Τμήμα Εγ¬ 
γυήσεων με στόχο την ενιαία εφαρμογή του θεσμού των 
εγγυήσεων, η επιμέλεια όλων των θεμάτων που απαιτούν 
συντονισμένο χειρισμό η τελική διαμόρφωση των θέσεων 
της χώρας, η προώθηση της ορθής και εναρμονισμένης 
εφαρμογής των Κοινοτικών διατάξεων, και 

Γ. Η επίσημη εκπροσώπηση της χώρας στα αρμόδια 
Όργανα της Ευρωπαϊκής Ένωσης, (Επιτροπής) για όλα 
τα θέματα που αφορούν το θεσμό των Εγγυήσεων. 

2. Για την πραγματοποίηση του σκοπού του, ο Οργανι¬ 
σμός Συντονισμού τυγχάνειτης συνεργασίας και της συν¬ 
δρομής των Οργανισμών Πληρωμής και των υπηρεσιών 
του Υπουργείου Γ εωργίας. Γ ια το σκοπό αυτό: 

• Τίθενται στην διάθεσή του όλα τα απαραίτητα στοι¬ 
χεία που πρέπει να αποσταλούν στην Ευρωπαϊκή Επιτρο¬ 
πή, Το Ευρωπαϊκό Ελεγκτικό Συνέδριο ή σε άλλο όργανο 
της Ευρωπαϊκής Ένωσης τα οποία σχετίζονται με την κα¬ 
τάρτιση και την εκτέλεση του προϋπολογισμού του Τμή¬ 
ματος Εγγυήσεων του ΕΓΤΠΕ, τη λήψη προκαταβολών, 
την εκκαθάριση των λογαριασμών των Οργανισμών Πλη¬ 
ρωμής και τη διενέργεια ελέγχων. 

• Τίθενται στη διάθεσή του όλα τα απαραίτητα στοιχεία 
για την αντιμετώπιση, σε συνεργασία με το Ειδικό Γ ραφείο 
Κοινοτικού Δικαίου στο Υπουργείο Γεωργίας, των περιπτώ¬ 
σεων δημοσιονομικών διορθώσεων σε βάρος της Χώρας. 

3. Η Υπηρεσία Ο.Σ. υποστηρίζεται μηχανογραφικά από 
τη Διεύθυνση Πληροφορικής του Υπουργείου Γεωργίας. 

ΑΡΘΡΟ 3 

Αρμοδιότητες του «Οργανισμού Συντονισμού» 

1. Οι αρμοδιότητες του «Οργανισμού Συντονισμού» εί¬ 
ναι οι ακόλουθες: 

1.1. Η συγκέντρωση και επεξεργασία των στοιχείων για 
την κατάρτιση του προϋπολογισμού των ενισχύσεων που 
καταβάλλονται από το ΕΓ ΤΠΕ - Τμήμα Εγγυήσεων καθώς 
και η παρακολούθηση της πορείας εκτέλεσής του. 

1.2. Η συγκέντρωση από τους Οργανισμούς Πληρωμής 
των μηνιαίων πινάκων δηλώσεων δαπανών και η αποστο¬ 
λή αυτών στην Ευρωπαϊκή Επιτροπή για τη χρηματοδό¬ 
τηση από το ΕΓΤΠΕ - Τμήμα Εγγυήσεων. 


1.3. Η συγκέντρωση από τους Οργανισμούς Πληρωμής 
των απολογιστικών πινάκων με τους ετήσιους λογαρια¬ 
σμούς και τις εκθέσεις για την διαχείριση των κονδυλίων 
που διατίθενται από το ΕΓ ΤΠΕ - Εγγυήσεις και η αποστο¬ 
λή αυτών στην Ευρωπαϊκή Επιτροπή με σκοπό τη λογιστι¬ 
κή εκκαθάριση των δαπανώντων Οργανισμών Πληρωμής. 

1.4. Η συγκέντρωση και αποστολή όλων των μηχανο¬ 
γραφικών στοιχείων που απαιτούνται για τη διενέργεια 
ελέγχων από τα όργανα της Ευρωπαϊκής Ένωσης και την 
ολοκλήρωση της εκκαθάρισης των λογαριασμών των Ορ¬ 
γανισμών Πληρωμής για τον έλεγχο της συμμόρφωσης 
αυτών με τους Κοινοτικούς Κανόνες. 

1.5. Η μέριμνα για τον ορισμό φορέα Πιστοποίησης, 
στον οποίο ανατίθενται ο ετήσιος έλεγχος και η πιστοποί¬ 
ηση των λογαριασμών των Οργανισμών Πληρωμής σύμ¬ 
φωνα με το άρθρο 3 του Καν. 1663/95. 

1.6. Η αντιμετώπιση σε συνεργασία με το Ειδικό Γ ρα¬ 
φείο Κοινοτικού Δικαίου στο Υπουργείο Γεωργίας, τους 
Οργανισμούς Πληρωμής και τις υπηρεσίες του Υπουρ¬ 
γείου Γεωργίας, περιπτώσεων δημοσιονομικών διορθώ¬ 
σεων σε βάρος της Χώρας που προέρχονται από το ΕΓ¬ 
ΤΠΕ - Τμήμα Εγγυήσεων και από το Ευρωπαϊκό Ελεγκτικό 
Συνέδριο. 

1.7. Ο συντονισμός της συνεργασίας με τις διοικητικές 
αρχέςτων Κρατών - Μελώντης Ε.Ε. επί θεμάτων αμοιβαί¬ 
ας συνδρομής στις περιπτώσεις απατών και παρατυπιών 
καθώς και η μέριμνα της εφαρμογής των μέτρων που λαμ- 
βάνονται στα πλαίσια του Κανονισμού 1469/95. 

1.8. Η προώθηση για την τελική διαμόρφωση και απο¬ 
στολή των θέσεων των ελληνικών αρχών για θέματα σχε¬ 
τικά με το ΕΓ ΤΠΕ - Τ μήμα Εγγυήσεων, σε συνεργασία με 
τους Οργανισμούς Πληρωμής, τις υπηρεσίες του Υπουρ¬ 
γείου Γεωργίας και όπου απαιτείται το Ειδικό Γραφείο 
Κοινοτικού Δικαίου στο Υπουργείο Γεωργίας στις διαχει¬ 
ριστικές επιτροπές και στις παρατηρήσεις επί των ελε¬ 
γκτικών εκθέσεων της Ε. Επιτροπής και του Ευρωπαϊκού 
και Ελεγκτικού Συνεδρίου. 

1.9. Η εκπροσώπηση στις διαχειριστικές επιτροπές 
ΡΕΟΟΑ και Μηχανισμοί Συναλλαγών η οργάνωση της 
συμμετοχής της χώρας στην άτυπη Ομάδα «ΠΑΝΤΑ ΡΕΙ» 
και η μέριμνα για την καταβολή της ετήσιας εισφοράς και 
η εκπροσώπηση στην Ομάδα σε συνεργασία με τους Ορ¬ 
γανισμούς Πληρωμής και τη Δ/νση Πληροφορικής του 
Υπουργείου. 

1.10. Η διανομή κοινοτικών κειμένων και κατευθύνσεων 
στους Οργανισμούς Πληρωμής και τις αρμόδιες υπηρε¬ 
σίες του Υπουργείου και φορείς που τα εφαρμόζουν. 

1.11. Η αντιμετώπιση κάθε άλλου θέματος που αφορά 
τον συντονισμό των Οργανισμών Πληρωμής και προωθεί 
την ενιαία και ορθή εφαρμογή του θεσμού των εγγυήσε¬ 
ων και την κανονικότητα και πληρότητα της διαχείρισης 
των δαπανών. 

ΑΡΘΡΟ 4 

1. Για την αντιμετώπιση των θεμάτων αρμοδιότητάς του 
ο «Οργανισμός Συντονισμού» εισηγείται σχετικά στον 
Υπουργό Γεωργίας. 

2. Για οποιοδήποτε θέμα αφορά τον «Οργανισμό Συ¬ 
ντονισμού», ο Υπουργός Γεωργίας μπορεί να συνιστά 
σύμφωνα με τις κείμενες διατάξεις, επιτροπές ή ομάδες 
εργασίας για την αντιμετώπισή του. 

ΑΡΘΡΟ 5 

Στελέχωση του «Οργανισμού Συντονισμού» 

Η στελέχωση του «Οργανισμού Συντονισμού» γίνεται με 
προσωπικό του Υπουργείου Γεωργίας και ανέρχεται σε 
οκτώ (8) υπαλλήλους, οι οποίοι κατά κατηγορία είναι: 

1. Κατηγορία Πανεπιστημιακής εκπαίδευσης ΠΕ 5 

2. Κατηγορία Τεχνολογικής ή Δευτεροβάθμιας εκπαί¬ 
δευσης 2 

3. Κατηγορία Υποχρεωτικής εκπαίδευσης 1 

Της υπηρεσιακής μονάδας προί'σταται υπάλληλος των 
κλάδων ΠΕ 9 ή ΠΕ 10 ή ΠΕ 12. 

ΑΡΘΡΟ 6 
Γενικές διατάξεις 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Νοεμβρίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1 (4) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997, 

β) του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 138). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το υπ’ αριθ. 1796/11.10.2001 έγγραφο του Πρωτοδι¬ 
κείου Θεσσαλονίκης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Θεσσαλονίκης, όπως διαμορφώθηκε 
με την αριθμ. 7/2001 απόφαση της Ολομέλειας του Δικα¬ 
στηρίου αυτού. 

Για τους λόγους αυτούς: 

Τροποποιεί και συμπληρώνει τον ισχύοντα Κανονισμό 
Εσωτερικής Υπηρεσίας του Πρωτοδικείου Θεσσαλονίκης 
και ειδικότερα τα άρθρα 9, 15 παράγραφος 1 και 16 πα¬ 
ράγραφος 1 αυτού. 

Συγκεκριμένα το άρθρο 9 διαμορφώνεται και ισχύει 
πλέον ως εξής: 

«Άρθρο 9: 

Το Πολυμελές Πρωτοδικείο διαιρείται για την εκδίκαση 
των πολιτικών υποθέσεων που υπάγονται στην αρμοδιό¬ 
τητα του, σε δέκα τέσσερα (14) τμήματα. Το καθένα από 


αυτά δικάζει τις πολιτικές υποθέσεις, που έχουν αντικεί¬ 
μενο το αναφερόμενο παρακάτω σε κάθε επιμέρους Τμή- 
μα. Οι συνεδριάσεις του κάθε Τμήματος δεν μπορούν να 
υπερβαίνουν τις δύο κάθε μήνα. Α και Γ τμήματα: Συνε¬ 
δριάζουν κάθε Δευτέρα ημέρα της εβδομάδας εναλλασ¬ 
σόμενα, δηλαδή το καθένα ανά δεκαπενθήμερο. Δικά¬ 
ζουν τις ακόλουθες υποθέσεις: Το Α'Τμήμα: Τις εφέσεις 
κάθε είδους κατά των αποφάσεων των Ειρηνοδικείων, 
εκτός εκείνων που αφορούν ασφαλιστικά μέτρα νομής 
και κατοχής και υπάγονται στο Ζ' Τμήμα και εκείνων που 
υπάγονται στο Σ' Τμήμα. Το Γ Τμήμα: τις υποθέσεις του 
ενοχικού δικαίου και τις κάθε φύσεως διοικητικές διαφο¬ 
ρές, στις οποίες συμπεριλαμβάνονται και οι διαφορές 
που πηγάζουν από τις διατάξεις της εκλογικής νομοθε¬ 
σίας. Β' και Δ' Τμήματα: Συνεδριάζουν κάθε Τρίτη ημέρα 
της εβδομάδας εναλλασσόμενα, δηλαδή το καθένα ανά 
δεκαπενθήμερο. Δικάζουν τις ίδιες υποθέσεις με το Γ' 
Τμήμα. Ε' και Σ'Τμήματα: Συνεδριάζουν κάθε Πέμπτη ημέ¬ 
ρα της εβδομάδας εναλλασσόμενα, δηλαδή το καθένα 
ανά δεκαπενθήμερο. Δικάζουν τις υποθέσεις: Το Ε' Τμή¬ 
μα: τις υποθέσεις α) οικογενειακού δικαίου και β) της 
εκούσιας δικαιοδοσίας εκτός από τις πτωχευτικές που 
υπάγονται στα Η' και Α'Τμήματα. Το Σ'Τμήμα: Τις υποθέ¬ 
σεις: α) κάθε είδους εφόσον διάδικος είναι το Δημόσιο ή 
Νομικό Πρόσωπο Δημοσίου Δικαίου ή Δημόσια Επιχείρη¬ 
ση Κοινής Ωφελείας, β) καθορισμός οριστικής τιμής μο¬ 
νάδας αποζημιώσεως σε απαλλοτριώσεις, γ) εφέσεις κατ’ 
αποφάσεων Ειρηνοδικείου, εφόσον διάδικοι είναι ένα από 
τα παραπάνω (υπό στοιχείο α') αναφερόμενα πρόσωπα. 
Ζ' και Η' Τμήματα: Συνεδριάζουν κάθε Παρασκευή ημέ¬ 
ρας της εβδομάδας, εναλλασσόμενα, δηλαδή το καθένα 
ανά δεκαπενθήμερο. Δικάζουν τις ακόλουθες υποθέσεις. 
ΤοΖ'Τμήμα: Τις υποθέσεις: α) εμπραγμάτου, β) κληρονο¬ 
μικού δικαίου, γ) εφέσεις κατ’ αποφάσεων ασφαλιστικών 
μέτρων νομής ή κατοχής των Ειρηνοδικείων. Το Η' Τμήμα: 
Τις υποθέσεις: α) Αναγκαστικής Εκτελέσεως, β) Εμπορι¬ 
κού Δικαίου, γ) Πνευματικής Ιδιοκτησίας και δ) Πτωχευτι¬ 
κού Δικαίου. Το Θ' Τμήμα: Συνεδριάζει κάθε δεύτερη και 
τέταρτη Τετάρτη ημέρα της εβδομάδος. Δικάζει τις ίδιες 
υποθέσεις με τα Β', Γ και Δ' Τμήματα. Το Γ Τμήμα: Συνε¬ 
δριάζει την πρώτη και τρίτη Τρίτη ημέρα της εβδομάδος. 
Δικάζει τις ίδιες υποθέσεις μετά Β', Γ, Δ' και Θ'Τμήματα. 
Το Κ' Τμήμα: Συνεδριάζει κάθε δεύτερη και τέταρτη Τρίτη 
ημέρα της εβδομάδος, εναλλάξ με το Γ Τ μήμα. Δικάζει τις 
ίδιες υποθέσεις μετά Β', Γ, Δ', Θ' και Γ Τ μήματα. Το Α' Τ μή¬ 
μα: Συνεδριάζει κάθε δεύτερη καιτέταοτη Δευτέρα ημέ¬ 
ρα της εβδομάδος. Δικάζει τις ίδιες υποθέσεις με το Η' 
Τμήμα. Το Μ' Τμήμα: Συνεδριάζει κάθε πρώτη και τρίτη 
Δευτέρα ημέρα της εβδομάδος, εναλλάξ με το Α' Τμήμα. 
Δικάζει τις ίδιες υποθέσεις με το Ζ' Τμήμα. Το Ν' Τμήμα: 
Συνεδριάζει κάθε πρώτη και τρίτη Τετάρτη ημέρα της 
εβδομάδος, εναλλάξ με το Θ'Τμήμα. Δικάζειτις ίδιες υπο¬ 
θέσεις με το Ε' Τμήμα». 

Το άρθρο 15 παράγραφος 1 διαμορφώνεται και ισχύει 
πλέον ως εξής: 

«Άρθρο 15: 

1. Ο αριθμός των υποθέσεων που θα εγγράφονται στο 
οικείο πινάκιο κάθε μίας δικασίμου των ως άνω τμημάτων 
του Πολυμελούς Πρωτοδικείου δενπρέπει να υπερβαίνει: 
α) Για το Α' πινάκιο τις πενήντα πέντε (55) υποθέσεις, β) 

Για καθένα από τα Β', Γ, Δ', Ζ', Η', Θ', Σ', Γ, Κ', Λ', Μ'τμήμα¬ 
τα τις δέκα πέντε (15) της τακτικής διαδικασίας, γ) Για τα 
Ε' και Ν' Τμήματα τις πενήντα πέντε (55) της τακτικής και 
τις είκοσι (20) της εκούσιας δικαιοδοσίας, δ) Γιατα Η' και 
Λ' τμήματα τις είκοσι (20) της εκούσιας δικαιοδοσίας. Οι 
οίκοθεν (τη προτάσειτου Εισηγητού πτωχεύσεων) προσ¬ 
διορίζονται απεριορίστως». 

Το άρθρο 16 παράγραφος 1 διαμορφώνεται και ισχύει 
πλέον ως εξής: 

«Άρθρο 16: 

1. Οι αρμόδιοι Γραμματείς προσδιορισμού των οικείων 
ως άνω Τμημάτων του Πρωτοδικείου θα προσδιορίζουν 
εις τα ανωτέρω Πολιτικά Τμήμα μόνο το συνολικό ποσο¬ 
στό των 80% των υποθέσεων εκείνων που πρέπει να είναι 
γραμμένες στο σχετικό πινάκιο ή που πρέπει να προσδιο¬ 
ρίζονται. Το υπόλοιπο ποσοστό των 20% των ιδίων υπο¬ 
θέσεων θα προσδιορίζεται πάντοτε από τον Πρόεδρο του 
Τριμελούς Συμβουλίου ή τον νόμιμο αναπληρωτή του και 
έτσι δεν θα υπάρξει υπέρβαση του συνολικού αριθμού 
των εγγεγραμμένων υποθέσεων της συγκεκριμένης δικα¬ 
σίμου». 

Η ισχύς των διατάξεων αυτών του Κανονισμού Εσωτε¬ 
ρικής Υπηρεσίας του Πρωτοδικείου Θεσσαλονίκης αρχί¬ 
ζει από 1.1.2002. 

Κρίθηκε και αποφασίσθηκε στη Θεσσαλονίκη στις 20 
Σεπτεμβρίου 2001. 

Ο Πρόεδρος Η Γραμματέας 

ΠΑΝΑΓΙΩΤΗΣ ΚΑΤΣΙΡΟΥΜΠΑΣ ΕΥΣΤΑΘΙΑ ΕΥΣΤΡΑΤΙΟΥ - 

ΡΙΤΖΟΥΛΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

ΟΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 165143 (5) 

Τ ροποποίηση του Κανονισμού Εσωτερικής Υπηρεσίας 
του Εφετείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 17 του Ν. 1756/1988 
«Κώδικας Οργανισμού Δικαστηρίων και κατάστασης Δι¬ 
καστικών Λειτουργών» όπως αντικαταστάθηκε από το άρ¬ 
θρο 5 του ν. 1868/1989 και όπως τελικά αντικαταστάθηκε 
η παράγραφος 2 του άρθρου 17 του Ν. 1756/1988 εκ νέ¬ 
ου με την παράγραφο 4 του άρθρου 3 του Ν. 2479/1997, 
β) του άρθρου 25 παρ.3περ.ατου Ν. 2812/2000 (Α'67), γ) 
του άρθρου 29Ατου Ν. 1558/1985 (Α' 137) όπως προσε- 
τέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκαν με το άρθρο 1 παρ.2ατου Ν. 2469/1997 (Α' 
38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’αριθ.2770/10.10.2001 έγγραφο του Εφετείου 
Θεσσαλονίκης, αποφασίζουμε: 


Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Εφετείου Θεσσαλονίκης, όπως διαμορφώθηκε με την 
αριθ. 11/2001 απόφαση της Ολομέλειας του Δικαστηρίου 
αυτού. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

ΑΠΟΦΑΙΝΕΤΑΙ, ομόφωνα, α) ότι τα προβλεπόμενα από 
τα άρθρα 69 και 70 του Κανονισμού Εσωτερικής Υπηρε¬ 
σίας του Εφετείου Θεσσαλονίκης Τμήματα, υπό στοιχείο 
στ'Τμήμα Εκκαθάρισης Ποινικών Υποθέσεων (προβλεπό- 
μενο από το άρθρο 69) και υπό στοιχείο ζ' Τμήμα Εδρών 
Ποινικών Δικαστηρίων, είναι χωριστά τμήματα και αποτε¬ 
λεί το καθένα αυτοτελή Οργανική Μονάδα, κατά την έν¬ 
νοια του άρθρου 70 του Νόμου 2812/2000 και β)ότι η αρ¬ 
μοδιότητα εκκαθάρισης των οδοιπορικών εξόδων των 
κλητευομένων μαρτύρων στα ακροατήρια των Ποινικών 
Δικαστηρίων ανήκει στο προβλεπόμενο από το άρθρο 69 
του Κανονισμού Εσωτερικής Υπηρεσίας του Εφετείου 
Θεσσαλονίκης τμήμα υπό στοιχείο στ' και με τον τίτλο 
«Τμήμα Εκκαθάρισης Ποινικών Υποθέσεων». 

ΑΠΟΦΑΣΙΣΤΗΚΕ στη Θεσσαλονίκη στις 28 Σεπτεμβρίου 
2001 και εκδόθηκε στον ίδιο τόποστις ΙΟΟκτωβρίου 2001. 
Ο Πρόεδρος Ο ΓΡΑΜΜΑΤΕΑΣ 

ΔΗΜΗΤΡΙΟΣ ΛΑΓΟΥΜΙΔΗΣ ΠΑΣΧΑΛΗΣ ΚΑΛΛΙΓΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 5222.4/11.2001 (6) 

Τροποποίηση της αριθ. 5222.4/7/01/18.9.01 Κ.Υ.Α. 

(Β' 1424). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

α. Της αριθ. 5222.4/7/01/18.9.2001 Κ.Υ.Α. των Υπουρ¬ 
γών Εσωτερικών, Δημόσιας Διοίκησης και Αποκέντρωσης 
και Εμπορικής Ναυτιλίας (Β' 1424). 

β. Του άρθρου 29 Α Ν. 1558/85 (Α' 137) που προστέθηκε 
με το άρθρο 27 του Ν. 2881/92 (Α' 154) και τροποποιήθη¬ 
κε μετηνπαρ. 2 α του άρθρου 1 του Ν. 2469/97 (Α'38) και 
το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

1. Τροποποιούμε το εδάφιο (α) της παραγράφου 1 της 
αριθ. 5222.4/7/01/18.9.01 Κ.Υ.Α, ως εξής: 

«α. Τονεκάστοτε Γ ενικό Γ ραμματέα Υ.Ε.Ν. ως Πρόεδρο». 

2. Κατά τα λοιπά ισχύει η αριθ. 5222.4/7/01/18.9.01 
Κ.Υ.Α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 28 Νοεμβρίου 2001 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΚΩΣΤΑΣ ΣΚΑΝΔΑΛΙΔΗΣ ΓΙΩΡΓΟΣ ΑΝΩΜΕΡΙΤΗΣ 

Αριθ. 5437.7/13/2001 (7) 

Ορισμός νέων διατιμημένων εντύπων ΝΑΤ και καθορι¬ 
σμός αντιτίμου αυτών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤ της 24ης/13.11.01 συνε¬ 
δρίασής του (θέμα 4ο) «Ορισμός νέων διατιμημένωνεντύ- 
πων ΝΑΤ και καθορισμός αντιτίμου αυτών». 

2. Τηνπαρ. 4 του άρθρου 87 και την παρ. 4 του άρθρου 
83 του κωδικοποιημένου με το Π.Δ. 913/1978 νόμου 
792/1978 «Περί κωδικοποιήσεως σε ενιαίο κείμενο νόμου 
των περί ΝΑΤ κειμένων διατάξεων» (Α' 220), όπως αντικα- 
ταστάθηκε με την παρ. 3 του άρθρου 39 του Ν. 2008/1992 
«Περίτροποποιήσεως και συμπληρώσεωςτων διατάξεων 
του Ν. 1571/1985»(Α' 16). 

3. Την παρ. 2 του άρθρου 1 του ΠΔ 333/2000 «Περιορι¬ 
σμός συναρμοδιοτήτων κατά την έκδοση Υπουργικών 
αποφάσεων σε θέματα αρμοδιότητας του Υπουργείου 
Εμπορικής Ναυτιλίας» (Α' 229). 

4. Την αριθμ. 2320.23/1/93/5.10.93 απόφαση Υπουργών 
Εμπορικής Ναυτιλίας και Υγείας Πρόνοιας και Κοινωνι¬ 
κών Ασφαλίσεων «Ορισμός διατιμημένων εντύπων-διαδι- 
κασία εκτύπωσης και διάθεση αυτών-αντίτιμο αυτών και 
τρόπος είσπραξής τους» (Β' 812) όπως τροποποιήθηκε 
και συμπληρώθηκε με την αριθμ. 5437.7/8/01/1.8.01 από¬ 
φαση ΥΕΝ (ΒΊ081). 

5. Το ΠΔ 316/2001 «Καθορισμός επιθεώρησης των ανυ¬ 
ψωτικών μέσων των πλοίων». (Α' 212/25.9.01). 

6. Την παρ. 8 του άρθρου 1 της αριθμ. 4222.1/ 7/97/ 
19.8.97 απόφασης ΥΕΝ «Μεταβίβαση αρμοδιοτήτων και 
του δικαιώματος υπογραφής σε Διοικητικά και Οικονομι¬ 
κά θέματα με εντολή Υπουργού» (Β' 724). 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ορίζουμε νέα διατιμημένα έντυπα ΝΑΤ με τα οποία 
συμπληρώνεται η στήλη «ΕΝΤΥΠΑ ΠΛΟΙΟΥ» του πίνακα 
διατιμημένων εντύπων της αριθμ. 2320.23/1/93/5.10.93 
ΚΥΑ Υπουργών Εμπορικής Ναυτιλίας και Υγείας Πρόνοι¬ 
ας και Κοινωνικών Ασφαλίσεων (Β' 812), όπως τροποποι¬ 
ήθηκε και συμπληρώθηκε με την αριθμ. 5437.7/ 8/01/ 
1.8.01 απόφαση ΥΕΝ (Β' 1081) ως εξής: 

ΚΑ ΟΝΟΜΑΣΙΑ ΕΝΤΥΠΩΝ ΤΙΜΗ 

716 ΒΙΒΛΙΟ ΕΠΙΘΕΩΡΗΣΗΣ ΑΝΥΨΩΤΙΚΩΝ 70 ΕΥΡΩ από 

ΜΕΣΩΝ ΦΟΡΤΗΓΩΝ ΠΛΟΙΩΝ ΑΝΩ ΤΩΝ 1.1.2002 
100 κοχΠΔ 316/2001 

723 ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΑΣ 50 ΕΥΡΩ από 
ΑΝΥΨΩΤΙΚΩΝ ΜΕΣΩΝ ΚΑΙ ΑΝΕΛΚΥΣΤΗΡΩΝ 1.1.2002 
Ε/Γ ΠΛΟΙΩΝ ΠΔ 316/2001 

2. Το διατιμημένο έντυπο ΚΑ 723 είναι δυνατόν να εκδί- 
δεται μηχανογραφικά από τον Κλάδο Ελέγχου Εμπορι¬ 
κών Πλοίων και να διατίθεται αρμοδίως με την επικόλλη¬ 
ση των απαιτουμένων ενσήμων. 

3. Να κοινοποιηθεί για εκτέλεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Δεκεμβρίου 2001 
Με εντολή Υπουργού 
Ο Γενικός Γραμματέας 
ΛΑΜΠΡΟΣ ΛΑΜΠΡΟΠΟΥΛΟΣ 


Αριθ. 08/Δ.Τ.Α,/θίκ. 23655 (8) 

Τροποποίηση του Οργανισμού Εσωτερικής Υπηρεσίας 
Κοινότητας Βαρνάβα Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

5. Τηνυπ’ αριθμ. 19/2001 απόφαση του Κοινοτικού Συμ¬ 
βουλίου Κοινότητας Βαρνάβα. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 11/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε τηνυπ’ αριθμ. 19/2001 απόφαση του Κοινο¬ 
τικού Συμβουλίου Κοινότητας Βαρνάβα που αφορά τη 
τροποποίηση του ΟΕΥτης Κοινότητας και έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΦΑΛΑΙΟ Α' 

ΑΡΘΡΟ Ιο: 

Η υπηρεσία της Κοινότητας Βαρνάβα συγκροτείται 
από: 

Α. Τις διοικητικές και οικονομικές υπηρεσίες. 

Β. Το γραφείο τεχνικής υπηρεσίας. 

ΑΡΘΡΟ 2ο: 

Α. Γ ραφείο διοικητικών υπηρεσιών. 

Αρμοδιότητες του ανωτέρω γραφείου είναι (αναφέρο- 
νται ενδεικτικά) κυρίως εκείνες που αφορούν: 

1) Στη λειτουργία και σύνταξη των αποφάσεων του κοι¬ 
νοτικού συμβουλίου ή αποφάσεων προέδρου, σταπάσης 
φύσεως θέματα προσωπικού, στην τήρηση πρωτοκόλ¬ 
λου, αρχείου και διεκπεραίωση εγγράφων, αποφάσεων 
κ.λ.π., ως και οποιοδήποτε αντικείμενο που δεν ανήκει λό¬ 
γω φύσεώς του σε άλλο γραφείο. 

2) Στη δημοτική κατάσταση (δημοτολόγια, μητρώα αρ- 
ρένων, έκδοση πιστοποιητικών), στα στρατολογικά θέμα¬ 
τα, στα γεωργικά και στα θέματα που αφορούν στα Νομι¬ 
κά πρόσωπα Δημοσίου Δικαίου της Κοινότητας. 

ΛΗΞΙΑΡΧΕΙΟ (ίδιο γραφείο) που εκτός των από την κεί¬ 
μενη νομοθεσία αρμοδιοτήτων του χειρίζεται και τα θέ¬ 
ματα των πολιτικών γάμων. 

Β. Γ ραφείο οικονομικών υπηρεσιών. 

Αρμοδιότητες του ανωτέρω γραφείου είναι (αναφέρο- 
νται ενδεικτικά) κυρίως εκείνες που αναφέρονται: 

Στην εκκαθάριση δαπανών και την έκδοση χρηματικών 
ενταλμάτων (με αυστηρή τήρηση υπό του προσυπογρά¬ 
φοντας υπαλλήλου - υπολόγου των οριζομένων για τις 
Κοινοτικές διατάξεις του υπό 15.6.1959 διατάγματος), 
στην τήρηση των προβλεπομένων βιβλίων, στη μισθοδο- 

σία και ασφάλιση του προσωπικού, στις προμήθειες και 
τη διαχείριση υλικών, στη μέριμνα για τη σύνταξη προϋ¬ 
πολογισμού και την πλήρη ενημέρωση αυτού μετά από 
κάθε αναμόρφωσή του, στην υποβολή στο Ελεγκτικό Συ¬ 
νέδριο (Ν. 2539/97 άρθρο 12 παρ. 8), στη βεβαίωση και 
την παρακολούθηση είσπραξης φόρων, τελών, δικαιωμά¬ 
των από την πάσης φύσεως προσόδων, στην κοινοτική 
περιουσία και στην χορήγηση ή αφαίρεση αδειών λει¬ 
τουργίας καταστημάτων και υγειονομικού ελέγχου. 

ΑΡΘΡΟ 3ο 

Η οργανική σύνθεση και κατάταξη των θέσεωντου προ¬ 
σωπικού της Κοινότητας Βαρνάβα ορίζεται ως εξής: 

1. ΜΟΝΙΜΟ ΠΡΟΣΩΠΙΚΟ 

Α'ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση ΠΕΙ Διοικητικού με βαθμό Δ - Α. 

Τρεις (3) θέσειςΔΕΙ Διοικητικού Προσωπικού με βαθμό 
Δ-Α. 

Β'ΤΕΧΝΙΚΟ ΠΡΟΣΩΠΙΚΟ 

Δύο (2) θέσεις ΔΕ29 οδηγών αυτοκινήτου με βαθμό Δ - 

Α. 

Μία (1) θέση ΔΕ30 τεχνίτη ύδρευσης με βαθμό Δ - Α. 

Μία (1) θέση χειριστή μηχανημάτων με βαθμό Δ - Α. 

Γ ΕΡΓΑΤΙΚΟ ΠΡΟΣΩΠΙΚΟ 

Τρεις (3) θέσεις ΥΕ16 εργατών καθαριότητας και 
ύδρευσης με βαθμό Ε - Β. 

Δ' θέσεις με σύμβαση ιδιωτικού δικαίου αορίστου 
χρόνου περιορισμένης απασχόλησης 
(άρθρο 23 και 35 Ν. 1735/87). 

Μία (1) θέση καθαρίστριας γραφείων με απασχόληση 
έξι ωρών ημερησίως για πέντε ημέρες την εβδομάδα σε 
κοινοτικά κτίρια. 

Ε' ©ΕΣΕΙΣ ΜΟΝΙΜΕΣ ΠΡΟΣΩΠΟΠΑΓΕΙΣ 

Μία (1) θέση επόπτη καθαριότητας. 

Η παραπάνω θέση είναι προσωποπαγή και καταργείται 
με την καθ’ οιονδήποτε τρόπο εκκένωσης της. 

Η Κοινότητα τηρούσα τη νόμιμη διαδικασία, δύναται να 
προσλαμβάνει και τέσσερα (4) άτομα εκ των οποίων τα 
τρία εποχιακοί υπάλληλοι και έναν διοικητικό με σύμβαση 
μίσθωσης έργου. 

ΑΡΘΡΟ 4ο 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού όλωντων κλά¬ 
δων που αναφέρονται στο άρθρο 3 του παρόντος είναι τα 
προβλεπόμενα από το Π.Δ. 37α/1987, όπως αυτό μεταγε¬ 
νέστερα τροποποιήθηκε και συμπληρώθηκε με το Π.Δ. 
22/1990 και σε κάθε περίπτωση όπως αυτά ορίζονται από 
τις εκάστοτε ισχύουσες διατάξεις. 

ΑΡΘΡΟ 5ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπαλληλικής σχέσης, την ιατρο¬ 
φαρμακευτική και νοσηλευτική περίθαλψη, τα έξοδα κη¬ 
δείας των μονίμων υπαλλήλων που προβλέπονται από τον 
οργανισμό ρυθμίζονται από τις διατάξεις του Ν. 
1188/1981, όπως αυτός αντικαταστάθηκε, συμπληρώθη¬ 
κε ή τροποποιήθηκε και των διαταγμάτων που εκδίδονται 
σε εκτέλεση του νόμου αυτού. 


ΑΡΘΡΟ 6ο 

Ο ορισμός προϊσταμένου των υπηρεσιών της Κοινότη¬ 
τας που θα προέρχεται εκ των κλάδων ΠΕΙ ή ΔΕΙ γίνεται 
σύμφωνα με τις διατάξεις του άρθρου 36 του Ν. 2190/94 
και η τοποθέτησή του πραγματοποιείται με απόφαση του 
προέδρου για τρία έτη. 

Ο τοποθετούμενος προϊστάμενος εξακολουθεί να 
ασκείτο καθήκοντάτου μέχρι την τυχόν επανεκλογή του, 
ή την τοποθέτηση νέου προϊσταμένου. 

ΚΕΦΑΛΑΙΟ Β' 

Ειδικά καθήκοντα προϊσταμένου υπηρεσίας της Κοινό¬ 
τητας. 

ΑΡΘΡΟ 7ο 

Στην αρμοδιότητά του ανήκουν: 

1. Η εποπτεία και ο έλεγχος των υπηρεσιών της Κοινό¬ 
τητας. 

2. Η μέριμνα και επίβλεψη για την εύρυθμη λειτουργία 
όλων των υπηρεσιών της Κοινότητας και η παροχή προς 
τους υπαλλήλους των αναγκαίων κατά περίπτωση εντο¬ 
λών και οδηγιών. 

3. Η παρακολούθηση της νομοθεσίας και της νομολο¬ 
γίας που αφορά τους Ο.Τ.Α. και η ενημέρωση του προέ¬ 
δρου και των υπαλλήλων της Κοινότητας. 

4. Η παρακολούθηση των πάσης φύσεως δικαστικών 
υποθέσεων της Κοινότητας. 

5. Η μέριμνα για την έγκαιρη κατάρτιση του τεχνικού 
προγράμματος και του προϋπολογισμού καθώς και η μέ¬ 
ριμνα για τις κατά τα κεκανονισμένα, τροποποιήσεις του 
πρώτου και αναμορφώσεις του δευτέρου. 

6. Η μέριμνα για την έγκαιρη βεβαίωση και είσπραξη των 
εσόδων της Κοινότητας. 

7. Η παραλαβή ο χαρακτηρισμός και η χρέωση της ει¬ 
σερχόμενης αλληλογραφίας στον αρμόδιο υπάλληλο 
(εφόσον δεν διεκπεραιωθεί λόγω της σοβαρότητάς της 
από τον ίδιο). 

8. Η ενημέρωση του προέδρου για τα σοβαρά έγγραφα 
της εισερχόμενης αλληλογραφίας. 

9. Η παράδοση της εισερχόμενης αλληλογραφίας στον 
αρμόδιο επί του πρωτοκόλλου υπάλληλο για πρωτοκόλ¬ 
ληση καιτηνχρέωσή τους στους αρμόδιους υπαλλήλους. 

10. Η συνεργασία μετά τον πρόεδρο για την οριστική 
σύνταξη των εγγράφων εισηγήσεων προς το κοινοτικό 
συμβούλιο για την λήψη των σχετικών αποφάσεων. 

11. Η μέριμνα για την σύνταξη των αποφάσεων του κοι¬ 
νοτικού συμβουλίου (σύμφωνα με πρόχειρα ή μαγνητο¬ 
φωνημένα πρακτικά) και την υποβολή στους αρμοδίους. 

12. Η μέριμνα για την κατ’έτους βιβλιοθέτηση των απο¬ 
φάσεων του Κοινοτικού Συμβουλίου. 

13. Η αυστηρή ως υπολόγου τήρηση των διατάξεωντου 
από 15.6.1959 Δ/τος «περί οικονομικής διοικήσεως και 
λογιστικού των Ο.Τ.Α. 

14. Η μέριμνα για την ενημέρωση των βιβλίων που επι¬ 
βάλλεται να τηρεί η Κοινότητα σύμφωνα με τις διατάξεις 
του υπ’ αριθμ. 542/1961 Δ/τος. 

15. Η σύνταξη εκθέσεων του προσωπικού της Κοινότη¬ 
τας καθώς και ο έλεγχος για την τήρηση του ωραρίου ερ¬ 
γασίας και την ορθή εκτέλεση των καθηκόντων του. 

16. Η τήρηση του εμπιστευτικού πρωτοκόλλου και διεκ- 

περαίωση της εμπιστευτικής αλληλογραφίας σε συνερ¬ 
γασία με τον Πρόεδρο. 

17. Η άσκηση κάθε άλλης αρμοδιότητας που του ανατί¬ 
θεται κατά το νόμο ή ύστερα από την παροχή σχετικής 
εξουσιοδότησης. 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
ΑΡΘΡΟ 8ο 

Διεξάγουν έγκαιρα και υπεύθυνα την αλληλογραφία και 
τις σχετικές εργασίες της αρμοδιότητάς τους και προβαί¬ 
νουν στις αναγκαίες κατά περίπτωση ενέργειες για την 
ευόδωσητου υπηρεσιακού έργου. 

Επιμελούνται την ασφάλεια ευταξία και καλή εμφάνιση 
των γραφείων τους τηρούν την επιβαλλόμενη εχεμύθεια 
για τις υπηρεσιακές υποθέσεις. 

Προσυπογράφουν τα σχέδια των συντασσομένων από 
αυτούς, εγγράφων και τα εισερχόμενα (έγγραφα) που ει- 
σηγούνται να τεθούν «Αρχείο». 

Μεριμνούν για την άμεση και ευγενική εξυπηρέτηση 
των προερχομένων στο γραφείο τους πολιτών και παρέ¬ 
χουν προς αυτούς πλήρεις και σαφείς πληροφορίες και 
οδηγίες για την διεκπεραίωση σχετιζομένων με την Κοι¬ 
νότητα υποθέσεωντους. 

Εκτελούν σύμφωνα με τις κατά περίπτωση προφορικές 
ή έγγραφες εντολές του Προέδρου, λοιπές γραφικές 


υπηρεσίες, που αποσκοπούν στη διευκόλυνση και την τα¬ 
χύτερη διεξαγωγή του κοινοτικού έργου. 

ΑΡΘΡΟ 9ο 

Η κατανομή και η τοποθέτηση του προσωπικού στις 
υπηρεσίες της Κοινότητας και ο καθορισμός της αρμο¬ 
διότητας ενός εκάστου λαμβανομένης υπόψη της ειδικό¬ 
τητας και της θέσης του, γίνεται με απόφαση Προέδρου. 

Τους απουσιάζοντες υπαλλήλους για οποιονδήποτε λό¬ 
γο, αναπληρώνουν συνάδελφοί τους οριζόμενοι από τον 
Πρόεδρο. 

Κάθε προηγούμενη διάταξη που αφορά στον Οργανι¬ 
σμό Εσωτερικής Υπηρεσίας της Κοινότητας καταργείται 
από τη δημοσίευση του παρόντος στην Εφημερίδα της 
Κυβερνήσεως. 

Από την απόφαση προκαλείται δαπάνη σε βάρος του 
προϋπολογισμού της Κοινότητας για το έτος 2001 ύψους 
21.000.000 δρχ. περίπου και για τα υπόλοιπα έτη σε ποσό 
που δεν μπορεί να προβλεφθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Παλλήνη, 25 Οκτωβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




